Performancat E Kompjuterit

Faktorët e përgjithshëm që ndikojnë në shpejtësinë e kompjuterit janë: =
 CPU takti i  punës: Takti i punës së kompjuterit përcakton se sa shpejt do të punojë CPU dhe jepet në MHz ose GHz.Kompjuterët e sotëm punojnë me shpejtësi në më shumë se 3000 MHz.Sa më e madhe të jetë shpejtësia në MHz,aq më i shpejtë do të jetë kompjuteri.
 Madhësia e RAM-it: Sa më shumë RAM memorie të ketë,aq më shpejtë do të punojë kompjuteri.
 Shpejtësia dhe kapaciteti i hard-diskut: Hard-disqet maten me shpejtësinë e rrotullimit të tyre në minutë(tani IDE hard-disku deri në 10000 RPM e SCSI hard-disqet deri në 15000 RPM) dhe kapacitetit të tyre.Tani hard-disqet,për nga kapaciteti,janë duke u rritur me shpejtësi të madhe dhe maten me Gb(Giga bajt) që 1 Gb=1024 Mb(Mega bajt).Kjo mundëson edhe  hapësirë të lirë në hard-diskun,pasi që kjo i duhet sistemit operativ gjatë ekzekutimit të programeve tuaja.Mungesa e hapësirës së lirë nënkupton pamundësinë e ekzekutimit të programeve tuaja.
 Defragmentimi i diskut: Pas  punës me kompjuter,fajllat do të copëtohen në pjesë më të vogla dhe do të shpërndahen nëpër tërë hard-diskun dhe si rezultat kompjuteri juaj do të ngadalësohet dukshëm.Duke ekzekutuar disk defragmenter programin i cili gjendet në Start menynë ngritëse,pastaj Programs dhe Accessories/System tools do të bëhet mbledhja e pjesëve të ndara të fajllave duke i bashkuar prapë së bashku.
 Ekzekutimi i shumë detyrave (Multitasking): Windows-i mundëson ekzekutimin e më shumë se një programi në të njëjtën kohë.Sa më shumë programe që ekzekutohen në të njejtën kohë,aq më ngadalë do të kryhen ato.

 NJËSITË MATËSE TË MEMORIES SE KOMPJUTERIT (BIT,BAJT,KB,MB,GB, DHE TB) 
 Bit:Të gjithë kompjuterët punojnë në sistemin numerik binar i cili përbëhet prej dy shifrave :0 dhe 1.Njësia më e vogël e memories quhet bit (0 ose 1).Nëse flitet për hardware 32 bitësh,kjo do të thotë se 32 bitë përnjeherë mund t'i procesojë ai hardware.
Bajt(byte):1 bajt ka 8 bitë
Kilobajt :1 kilobaj ka 1024 bajtë
Megabajt :1 megabajt ka 1024 kilobajt,ose 1048476 bajt
Gigabajt :1 gigabajt ka 1024 megabajt
Terabajt :1 terabajt ka 1024 gigabajt
Fajllat :Të dhënat tuaja dhe programet janë të ruajtura në diskun tuaj si fajlla.Këta fajlla janë të ndryshëm dhe mund të përmbajnë të dhëna,programe ose sistemin tuaj operativ.
Direktoriumet (folderët) :Grupimi i fajllave me temë të njejtë bëhet folderë.
Rekordi (record):Rekordi është koleksioni i të dhënave brenda fajllit.
ECDL,Smart Bits Prishtinë,shtator 2005 .